|  |
| --- |
| PATVIRTINTA |
| Klaipėdos miesto savivaldybės |
| tarybos 2018 m. sausio 2 d. |
| sprendimu Nr. T1-1 |

**KLAIPĖDOS MIESTO SAVIVALDYBĖS**

**VALDYMO PROGRAMOS (Nr. 03) APRAŠYMAS**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Biudžetiniai metai** | 2018-ieji metai | | | | | | | | |
| **Asignavimų valdytojai, kodai** | Savivaldybės administracija, 1  Investicijų ir ekonomikos departamentas, 5 | | | | | | | | |
| **Programos pavadinimas** | **Savivaldybės valdymo programa** | | | | Kodas | | **03** | | |
| **Ilgalaikis prioritetas (pagal KSP)** | Miesto konkurencingumo didinimas | | | | **Kodas** | | | | **III** |
| **Šia programa įgyvendinamas savivaldybės strateginis tikslas** | Didinti miesto konkurencingumą, kryptingai vystant infrastruktūrą ir sudarant palankias sąlygas verslui | | | | Kodas | | | | **01** |
| **Programos tikslas** | Kurti savivaldybės valdymo sistemą, patogią verslui ir gyventojams | | | | Kodas | | | | **01** |
| **Tikslo įgyvendinimo aprašymas:**  **01 uždavinys.** **Organizuoti savivaldybės veiklos bendrųjų funkcijų vykdymą.**  *Savivaldybės administracijos veiklos užtikrinimas*. Savivaldybės administracijoje dirbantys darbuotojai organizuoja Lietuvos Respublikos vietos savivaldos įstatyme numatytų savarankiškųjų ir valstybinių (perduotų savivaldybėms) savivaldybių funkcijų įgyvendinimą. Savivaldybės administracijos veiklos organizavimo išlaidas sudaro valstybės tarnautojų ir darbuotojų, dirbančių pagal darbo sutartį, darbo užmokesčio fondas, komandiruočių ir kvalifikacijos kėlimo, ryšių paslaugų, Savivaldybės administracijos reikmėms naudojamų pastatų ir automobilių išlaikymo ir priežiūros, kanceliarinių bei ūkinių prekių įsigijimo ir kitos išlaidos.  *Savivaldybės tarybos ir Savivaldybės tarybos ir mero sekretoriato finansinio, ūkinio bei materialinio aptarnavimo užtikrinimas.* Vadovaudamasi Lietuvos Respublikos vietos savivaldos įstatymu Savivaldybės administracija turi užtikrinti atstovaujamosios institucijos – savivaldybės tarybos ir ją aptarnaujančio Savivaldybės tarybos ir merosekretoriato finansinį, ūkinį ir materialinį aprūpinimą. Savivaldybės tarybos išlaikymo išlaidas sudaro mero ir jo pavaduotojų darbo užmokesčio fondas, komandiruočių, automobilio išlaikymo ir priežiūros, ryšių, patalpų išlaikymo ir kitos išlaidos, išmokos savivaldybės tarybos nariams, skirtos paslaugoms, susijusioms su tarybos nario veikla, apmokėti ir pan. Savivaldybės tarybos ir merosekretoriato išlaikymo išlaidas sudaro savivaldybės tarybos sekretoriaus ir sekretoriato darbuotojų darbo užmokesčio fondas, komandiruočių, ryšių išlaidos, kanceliarinės prekės ir t. t.  *Mero reprezentacinių priemonių vykdymas (Mero fondo naudojimas).* Lietuvos Respublikos vietos savivaldos įstatyme nustatyta, kad mero atstovavimo Lietuvoje ir užsienyje išlaidoms finansuoti sudaromas Mero fondas, kurio dydis tokio dydžio savivaldybėje kaip Klaipėdos miesto gali sudaryti iki dviejų Lietuvos statistikos departamento paskutinio paskelbto Lietuvos ūkio vidutinio mėnesinio darbo užmokesčio dydžių sumą.  *Dalyvavimas tarptautinių ir vietinių organizacijų veikloje.*  Klaipėdos miesto savivaldybė yra *Lietuvoje veikiančių asociacijų narė* – Lietuvos savivaldybių asociacijos, Klaipėdos miesto integruotų investicijų teritorijos vietos veiklos grupės, Klaipėdos žuvininkystės vietos veiklos grupės bei asociacijos „Klaipėdos regionas“, todėl kasmet įsipareigoja sumokėti nario mokestį už dalyvavimą jose.  Siekdama, kad Klaipėdos miesto interesai būtų atstovaujami tarptautiniu mastu, miesto savivaldybė yra įstojusi į tarptautines organizacijas *(Cruise Baltic – CB, EUROCITIES, Union of the Baltic Cities – UBC, Baltic Sail, European Cities Against Drugs – ECAD, Healthy Cities network – WHO, Kommunnes Internasjonale Miljoorganisasjon – KIMO, Istorinių miestų lyga – IMLA, Žydų kultūros paveldo Europoje asociacija, Hanzos miestų sąjunga).* 2018 m. planuojama inicijuoti Klaipėdos miesto prisijungimą prie Hanzos miestų sąjungos. Liubeke įsikūręs Hanzos biuras vienija 162 miestus iš 15 valstybių. Aktyvus Klaipėdos miesto dalyvavimas tarptautinių organizacijų veikoje leidžia dalytis patirtimi su užsienio kolegomis, sužinoma daug naudingos informacijos apie inovatyvius sprendimus, kuriuos gali taikyti miestai, užmezgami nauji kontaktai, ieškoma galimų bendradarbiavimo partnerių projektams ir pan.  2018 m. Klaipėdoje bus organizuojami sėkmės sulaukę renginiai – viena iš Baltijos miestų sąjungos sesijų ir Baltijos ir Juodosios jūrų verslo forumas, kuris 2017 m. vyko Klaipėdoje. Renginys suteikia vertingos informacijos apie Baltijos ir Juodosios jūrų regionų verslą, ekonomikos plėtrą, investicinius projektus, padeda užmegzti kontaktus su Juodosios jūros regiono verslininkais.  *Paskolų grąžinimas ir palūkanų mokėjimas*. Šios priemonės išlaidas sudaro paskolų grąžinimo, palūkanų už paskolas mokėjimo, komisinių mokesčių ir kitų išlaidų, susijusių su paskolų aptarnavimu, mokėjimas. Savivaldybės skolinimosi poreikis planuojamas ir finansuojamas laikantis teisės aktuose nustatytų savivaldybių skolinimosi limitų. Lėšų poreikis paskolų grąžinimo ir aptarnavimo išlaidoms suplanuotas pagal pasirašytas paskolų sutartis ir įvertinus numatomą papildomą skolinimąsi 2018–2020 metų laikotarpiu.  *Savivaldybei nuosavybės teise priklausančio ir patikėjimo teise valdomo turto valdymas, naudojimas ir disponavimas*.  Įgyvendinant šią priemonę, planuojama vykdyti įvairių statinių, inžinerinių tinklų (šilumos, vandentiekio, buitinių ir lietaus nuotekų), gatvių ir kitų miesto kelių teisinę registraciją. Klaipėdos miesto savivaldybės taryba 2007 m. spalio 31 d. sprendimu Nr. T2-356 pavedė Savivaldybės administracijos direktoriui organizuoti vandentiekio, buitinių nuotekų ir šilumos tinklų kadastrinius matavimus, teisinę registraciją ir siūlyti atitinkamų bendrovių akcininkams didinti bendrovių įstatinį kapitalą inžineriniais tinklais – turtiniais įnašais.  Siekiant tinkamai valdyti savivaldybės turtą ir išsaugoti turto esamą būklę, organizuojami vieši turto nuomos konkursai, tačiau, neišnuomojus patalpų, reikia užtikrinti neišnuomoto savivaldybės turto apsaugą ir eksploatacinių išlaidų apmokėjimą. Taip pat savivaldybė turi apmokėti už pastato bendro naudojimo objektų, kuriuose yra savivaldybei priklausančios patalpos, remonto darbų atlikimą.  Pagal „Švyturio“ arenos koncesijos sutartį Klaipėdos miesto savivaldybė įsipareigojo apmokėti išlaidas už aikštelės prie arenos apšvietimui sunaudotą elektros energiją (eksploatuojama 116 žibintų), taip pat kompensuoti energinių išteklių pabrangimą.  Privatizuojant savivaldybei nuosavybės teise priklausantį turtą (akcijas, negyvenamąsias patalpas) rengiami privatizavimo objektų sąrašai, įvertinami objektai, rengiamos objektų privatizavimo programos, informaciniai dokumentai, organizuojama objektų reklama, pasirašomi privatizavimo sandoriai, kontroliuojamas jų vykdymas. Patalpos, kurios nereikalingos savivaldybės funkcijoms vykdyti, yra išnuomojamos, todėl skelbiami turto nuomos konkursai arba atnaujinamos pasibaigusios nuomos sutartys.  Programoje numatytos lėšos savivaldybei priklausančių statinių esamos techninės būklės įvertinimo paslaugoms įsigyti ir nenaudojamų (neeksploatuojamų) statinių ir jų inžinerinių tinklų techninei būklei palaikyti.  **02 uždavinys. Diegti Savivaldybės administracijoje modernias informacines sistemas ir plėsti elektroninių paslaugų spektrą.**  *Informacinių technologijų palaikymas ir plėtojimas Savivaldybės administracijoje*. Įgyvendinant šį uždavinį numatoma atlikti veiklas, susijusias su informacinių technologijų tobulinimu ir naudojimu, kompiuterių ir programinės įrangos priežiūra, administravimu ir plėtra, kompiuterių tinklo valdymu ir plėtojimu. Bus užtikrinamas interneto ryšio palaikymas, eksploatacinių medžiagų įsigijimas, sugedusių spausdintuvų, biuro įrangos remontas ir priežiūra, programinės įrangos licencijų nuoma, turimos programinės įrangos atnaujinimas, priežiūra ir konsultavimas. Nuo 2015 m. įdiegta ir nuolat palaikoma Eilių valdymo sistemos posistemė kontaktų su klientais valdymui bei programinė įranga Valstybinės mokesčių inspekcijos duomenų, reikalingų valstybės rinkliavos administravimui, paieškai ir gavimui. Šiuo metu Vieno langelio sistemoje yra integruotos 235 administracinės paslaugos, iš kurių asmenims teikiamos 107 e. paslaugos 3 brandos lygiu,  2 – 4-uoju. E. paslaugų prieinamumui didinti ketinama dalį šiuo metu 3 lygio teikiamų administracinių paslaugų perkelti į interneto svetainę e.paslaugos.lt ir jas integruoti su dokumentų valdymo sistema „Avilys“ (įsigyjant Paslaugų modulį). Atnaujinus paslaugų valdymo sistemą,  planuojama palaipsniui, atsižvelgiant į tikslingumą, perkelti visų administracinių paslaugų teikimą į elektroninę erdvę ir pasiekti 4 brandos lygį (kur tai įmanoma).  **03 uždavinys. Gerinti gyventojų aptarnavimo kokybę, diegiant pažangius vadybos principus.**  *Savivaldybės administracijos organizacinės struktūros tobulinimas.* 2017 m. pradėtas įgyvendinti Savivaldybės administracijos organizacinės struktūros tobulinimo konsultavimo paslaugų pirkimas, kuriuo siekiama gauti objektyvų esamos organizacinės struktūros įvertinimą ir motyvuotus siūlymus dėl jos tobulinimo. Savivaldybės administracijos darbo organizavo pakeitimo dokumentų parengimą, rezultatų derinimą Savivaldybės tarybos komitetuose ir taryboje planuojama atlikti 2018 m. pabaigoje.  Siekiant didinti gyventojų pasitenkinimą savivaldybės teikiamomis paslaugomis, 2018 m. bus pradėtas įgyvendinti *projektas „Paslaugų teikimo kokybės gerinimas Klaipėdos regiono gyventojams“.* Projekto metu numatoma diegti naują vadybos modelį – LEAN „lieknoji vadyba“ (angl. *lean* – lieknas), kurio tikslas yra mažesniais administraciniais ištekliais sukurti didesnę vertę klientui. Projekto pareiškėjas yra Kretingos rajono savivaldybės administracija, projekto partneriai – Klaipėdos miesto savivaldybės administracija, Klaipėdos rajono savivaldybės administracija. Projektas truks 36 mėnesius. LEAN sistemos įdiegimas apims tris etapus: veiklos vertinimą, mokymą ir ugdymą bei įgyvendinimą ir koordinavimą. Planuojama įvertinti Savivaldybės administracijos paslaugų kokybės lygį (prieš projektą, po projekto), vidaus procesus ir nustatyti probleminius taškus, numatoma apmokyti Savivaldybės administracijos darbuotojus, iš kurių keli taps sertifikuotais projekto lyderiais, bus stiprinamos jų kompetencijos, reikalingos paslaugų ir asmenų aptarnavimo kokybei gerinti.  *Klaipėdos miesto strateginio plėtros plano (KSP) 2021–2028 m. parengimas.* 2018 m. numatoma pradėti pasirengimo darbus rengiant naują 2021–2028 m. KSP. Tuo tikslu bus atliekami Klaipėdos m. savivaldybės teikiamų viešųjų paslaugų bei gyventojų nuomonės tyrimai. Planuojama, kad 2021–2028 m. KSP turės būti parengtas iki 2020 m. ir teikiamas tvirtinti savivaldybės tarybai.  **04 uždavinys.** **Gerinti gyventojų aptarnavimo ir darbuotojų darbo sąlygas Savivaldybės administracijoje.**  *Savivaldybės administracijos reikmėms naudojamų pastatų ir patalpų einamasis remontas.* 2018 m. planuojama atlikti dalies vidaus patalpų remontą pastate Liepų g. 11. 2018–2019 m. numatoma atlikti pastato Šimkaus g. 11 stogo, fasado ir vidaus patalpų remonto darbus, šiame pastate yra įsikūręs Socialinių reikalų departamento Civilinės metrikacijos ir registracijos skyrius, taip pat suremontuoti Kapinių priežiūros skyriaus pastatą, esantį Toleikių k., Klaipėdos r. sav. 2018 m. yra suplanuotos lėšos pastato Liepų g. 13 fasado remonto ir šildymo sistemos pertvarkymo darbams. | | | | | | | | | |
| **01 tikslo rezultato vertinimo kriterijai** | | | | | | | | | |
| Kriterijaus pavadinimas, mato vnt. | | Savivaldybės padalinys, atsakingas už rodiklio reikšmių pateikimą | Kriterijaus reikšmė, metai | | | | | | |
| 2017 (faktas) | 2018 | | 2019 | | 2020 | |
| Teisiškai neįregistruoto turto skaičius nuo viso turto skaičiaus, proc. | | Turto skyrius | 19,6 | 17,1 | | 16 | | 14,9 | |
| Teisiškai įregistruotų gatvių skaičius nuo faktiškai esančio gatvių skaičiaus, proc. | | Turto skyrius | 59 | 95 | | 99 | | 100 | |
| Nenaudojamo veikloje nekilnojamojo turto dalis, palyginti su visu savivaldybės nekilnojamuoju turtu, proc. (skaičiuojama pagal nekilnojamojo turto objektus) | | Turto skyrius | 0,66 | 0,5 | | 0,35 | | 0,29 | |
| Savivaldybės kontroliuojamų įmonių rentabilumas (proc.) | | Turto skyrius | 70 | 90 | | 100 | | 100 | |
| Savivaldybės administracijos darbuotojų kaita, proc. | | Personalo skyrius | 10 | 10 | | 10 | | 10 | |
| Perkeltų į elektroninę erdvę paslaugų kiekis | | Informavimo ir e. paslaugų skyrius | 235 | 240 | | 240 | | 240 | |
| **Galimi programos vykdymo ir finansavimo variantai:**  Klaipėdos miesto savivaldybės biudžetas, savivaldybės biudžeto rinkliavos lėšos, valstybės biudžeto specialiosios tikslinės dotacijos lėšos, pajamų įmokos už patalpų nuomą, Europos Sąjungos paramos lėšos | | | | | | | | | |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**  3.4.1 uždavinys. Didinti viešųjų paslaugų efektyvumą.  3.4.2 uždavinys. Skatinti bendruomenės dalyvavimą priimant sprendimus.  3.4.3 uždavinys. Tobulinti Savivaldybės administracijos veiklos valdymą | | | | | | | | | |

Priedas – 2018–2020 m. Klaipėdos miesto savivaldybės valdymo programos(Nr. 03) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_