|  |
| --- |
| PATVIRTINTA |
| Klaipėdos miesto savivaldybės |
| tarybos 2018 m. sausio 2 d. |
| sprendimu Nr. T1-1 |

KLAIPĖDOS MIESTO SAVIVALDYBĖS

**SVEIKATOS APSAUGOS PROGRAMOS (NR. 13) APRAŠYMAS**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Biudžetiniai metai | **2018-ieji metai** | | | | | | | | |
| Asignavimų valdytojas(-ai), kodas | Savivaldybės administracija, 1  Socialinių reikalų departamentas, 3  Investicijų ir ekonomikos departamentas, 5  Miesto ūkio departamentas, 6 | | | | | | | | |
| Programos pavadinimas | **Sveikatos apsaugos programa** | | | | Kodas | | | **13** | |
| **Ilgalaikis prioritetas**  **(pagal KSP)** | Sveika, sumani ir saugi bendruomenė | | | | | **Kodas** | | **I** | |
| **Šia programa įgyvendinamas savivaldybės strateginis tikslas** | Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą | | | | | Kodas | | **03** | |
| **Programos tikslas** | Stiprinti ir kryptingai plėtoti asmens ir visuomenės sveikatos priežiūros paslaugas | | | | | **Kodas** | | **01** | |
| **Tikslo įgyvendinimo aprašymas:**  Įgyvendinant tikslą realizuojamos Lietuvos Respublikos vietos savivaldos įstatyme nustatytos savivaldybių savarankiškosios funkcijos – pirminė asmens ir visuomenės sveikatos priežiūra (įstaigų steigimas, reorganizavimas, likvidavimas, išlaikymas); savivaldybių sveikatos programų rengimas (nuo 2014 m. spalio 1 d. – savivaldybių sveikatinimo priemonių planavimas) ir įgyvendinimas; parama savivaldybės gyventojų sveikatos priežiūrai; sanitarijos ir higienos taisyklių tvirtinimas ir jų laikymosi kontrolės organizavimas. Siekiama užtikrinti kokybišką Klaipėdos miesto gyventojų asmens ir visuomenės sveikatos priežiūrą, sveikatos politikos įgyvendinimą savivaldybės lygiu, efektyviai formuoti sveikatos priežiūros sistemą, tikslingai paskirstyti lėšas asmens ir visuomenės sveikatos priežiūros įstaigoms ir sveikatos priežiūrai.  **01 uždavinys. Užtikrinti visuomenės sveikatos priežiūros paslaugų teikimą.**  Įgyvendinant uždavinį bus vykdomos šios priemonės:  *Klaipėdos miesto savivaldybės visuomenės sveikatos rėmimo specialiosios programos įgyvendinimas prioritetinėse srityse.* Lietuvos Respublikos sveikatos sistemos įstatymas įpareigoja savivaldybes rengti ir įgyvendinti Savivaldybės visuomenės sveikatos rėmimo specialiąją programą. Klaipėdos miesto savivaldybės taryba 2015 m. kovo 26 d. sprendimu Nr. T2-42patvirtino Klaipėdos miesto savivaldybės 2015–2018 metų visuomenės sveikatos rėmimo programą, kurioje nustatytos prioritetinės sveikatinimo sritys: užkrečiamųjų ligų prevencija, vaikų sveikatos gerinimas, saugios bendruomenės organizavimas ir užtikrinimas, sveikos gyvensenos formavimas, visuomenės informavimas sveikatos klausimais, sveikatinimo projektų rėmimas. Programa įgyvendinama vadovaujantis Klaipėdos miesto savivaldybės administracijos direktoriaus 2017 m. sausio 18 d. įsakymu Nr. AD1-168 patvirtintu Klaipėdos miesto savivaldybės visuomenės sveikatos rėmimo specialiosios programos sudarymo ir vykdymo tvarkos aprašu. Vykdant sveikatinimo veiklą minėtose prioritetinėse srityse siekiama pagerinti Klaipėdos miesto gyventojų sveikatą, mažinti sergamumą ir mirtingumą dėl labiausiai paplitusių priežasčių, kryptingai vystyti Klaipėdos kaip sveiko miesto politiką, įtraukiant ir koordinuojant visas valstybines ir nevyriausybines institucijas, žiniasklaidą bei miesto gyventojus.  *Mokinių visuomenės sveikatos priežiūros įgyvendinimas savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose.* Nuo 2014 m. sausio 1 d. Klaipėdos miesto visuomenės sveikatos biuras vykdo valstybės deleguotas visuomenės sveikatos priežiūros funkcijas: visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas. Šioms funkcijoms vykdyti yra skiriama valstybės biudžeto tikslinė dotacija. Funkcija vykdoma vadovaujantis Lietuvos Respublikos sveikatos sistemos įstatymo 63 straipsnio 11 punktu, Lietuvos Respublikos visuomenės sveikatos priežiūros įstatymo 6 straipsnio 1 dalies 1 punktu, Sveikatos priežiūros ikimokyklinio ugdymo įstaigose tvarkos aprašo ir Vaikų sveikatos priežiūros ikimokyklinio ugdymo įstaigose rekomendacijomis, patvirtintomis Lietuvos Respublikos sveikatos apsaugos ministro 2009 m. vasario 3 d. įsakymu Nr. V-58, Lietuvos Respublikos sveikatos apsaugos ministro ir Lietuvos Respublikos švietimo ir mokslo ministro 2005 m. gruodžio 30 d. įsakymu Nr. V‑1035/ISAK-2680 „Dėl Sveikatos priežiūros mokyklose tvarkos aprašo patvirtinimo“ ir Klaipėdos miesto savivaldybės tarybos 2016 m. gegužės 26 d. sprendimu Nr. T2-150 „Dėl visuomenės sveikatos priežiūros organizavimo švietimo įstaigose“.  *BĮ Klaipėdos miesto visuomenės sveikatos biuro veiklos organizavimas, vykdant visuomenės sveikatos stiprinimą ir stebėseną.* Vadovaudamasi Lietuvos Respublikos vietos savivaldos įstatymu, Lietuvos Respublikos biudžetinių įstaigų įstatymu, Lietuvos Respublikos visuomenės sveikatos priežiūros įstatymu, pagrindinė įstaiga, savivaldybėje vykdanti visuomenės sveikatos priežiūros funkcijas, – BĮ Klaipėdos miesto visuomenės sveikatos biuras, įsteigtas 2008 m. Pagrindinis biuro veiklos tikslas – rūpintis Klaipėdos miesto savivaldybės gyventojų sveikata, vykdyti savivaldybės (pagal sutartis – kitų savivaldybių) teritorijoje Lietuvos Respublikos įstatymais ir kitais teisės aktais reglamentuojamą savivaldybių visuomenės sveikatos priežiūrą, siekiant mažinti gyventojų sergamumą ir mirtingumą, gerinti gyventojų gyvenimo kokybę, teikiant kokybiškas visuomenės sveikatos priežiūros paslaugas. BĮ Klaipėdos visuomenės sveikatos biuras yra atsakingas ir už Lietuvos Respublikos visuomenės sveikatos stebėsenos (monitoringo) įstatymo, kuris numato nuolat tikslingai stebėti, analizuoti ir vertinti visuomenės sveikatos būklę ir ją veikiančius sveikatos rizikos veiksnius, įgyvendinimą.  Nuo 2014 m. sausio 1 d. Klaipėdos miesto visuomenės sveikatos biuro vykdomoms valstybės deleguotoms visuomenės sveikatos priežiūros funkcijoms – visuomenės sveikatos stiprinimas, visuomenės sveikatos stebėsena – skiriama valstybės biudžeto tikslinė dotacija.  Tęsiamas Jaunimui palankių sveikatos priežiūros paslaugų teikimo modelio diegimas Klaipėdos miesto savivaldybėje. Klaipėdos miesto savivaldybės taryba 2015 m. liepos 10 d. sprendimu Nr. T2-166 pritarė projekto „Jaunimui palankių sveikatos priežiūros paslaugų teikimo modelio diegimas Klaipėdos miesto savivaldybėje“ paraiškos teikimui pagal 2009–2014 m. Norvegijos finansinio mechanizmo programos Nr. LT11 „Visuomenės sveikatai skirtos iniciatyvos“ priemonę „Jaunimui palankių sveikatos priežiūros paslaugų savivaldybėse prieinamumo ir kokybės gerinimas įdiegiant Jaunimui palankių sveikatos priežiūros paslaugų teikimo modelį“. Klaipėdos miesto savivaldybės administracijos parengto projekto „Jaunimui palankių sveikatos priežiūros paslaugų teikimo modelio diegimas Klaipėdos miesto savivaldybėje“ įgyvendinimui kartu su partneriais Klaipėdos miesto visuomenės sveikatos biuru, Klaipėdos universitetu bei Klaipėdos jaunimo sveikatos centru „Bendraamžiai“ skirta 81 490,03 Eur 2015–2016 metams. Projekto tikslas – diegti savivaldybėje jaunimui (14–29 m.) palankių sveikatos priežiūros paslaugų (toliau – JPSPP) modelį. Modelis apėmė jaunimo sveikatos informacijos sklaidos portalo administravimą ir JPSPP koordinatoriaus etato steigimą Klaipėdos miesto visuomenės sveikatos biure. Paslaugos teikiamos 14–29 m. jaunimui, orientuojantis į studentus, kolegijų moksleivius bei asmenis, baigusius mokyklas, Klaipėdos universiteto Sveikatos mokslų fakulteto Sveikatos tyrimų ir inovacijų mokslo centre. Sudarytos sąlygos teikti jaunimui privačias konsultacijas keturiose prioritetinėse JPSPP srityse: savižudybių ir savižalos poveikio sveikatai mažinimas; sveikatos sutrikimų, susijusių su viršsvoriu, mažinimas; lytiškai plintančių infekcijų ir neplanuoto nėštumo neigiamo poveikio sveikatai mažinimas; psichiką veikiančių medžiagų vartojimo neigiamo poveikio sveikatai mažinimas. Savivaldybė įsipareigojo po projekto įvykdymo dar 3 metus (iki 2019 m. balandžio mėn.) išlaikyti JPSPP koordinatoriaus etatą ir tęsti JPSPP veiklas.  *Projekto „Klaipėdos miesto tikslinių gyventojų grupių sveikos gyvensenos skatinimas“.* Vadovaujantis Lietuvos Respublikos sveikatos apsaugos ministro 2017 m. liepos 28 d. įsakymu Nr. V-918 patvirtintu 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ įgyvendinimo priemonės Nr. 08.4.2‑ESFA-R-630 „Sveikos gyvensenos skatinimas regioniniu lygiu“ projektų finansavimo sąlygų aprašu, BĮ Klaipėdos miesto visuomenės sveikatos biuras rengia projektą „Klaipėdos miesto tikslinių gyventojų grupių sveikos gyvensenos skatinimas“, kurio tikslas – padidinti tikslinių grupių asmenų sveikatos raštingumo lygį bei suformuoti pozityvius jų sveikatos elgsenos pokyčius. Projektas finansuojamas iš Europos Sąjungos struktūrinių fondų lėšų 2018–2022 m. Projekto finansuojamoji dalis sudaro ne daugiau kaip 92,5 proc. visų tinkamų finansuoti projekto išlaidų, t. y. iš ES struktūrinių fondų ir Lietuvos Respublikos valstybės biudžeto lėšų skiriamas finansavimas negali viršyti 92,5 proc. Pareiškėjas privalo savo ir (arba) kitų šaltinių lėšomis prisidėti prie projekto finansavimo ne mažiau kaip 7,5 proc. visų tinkamų finansuoti projekto išlaidų.  *Sveikatos ir su sveikata susijusių dienų minėjimo renginių organizavimas.* Siekiant pagerbti medicinos darbuotojus, jų profesinę šventę, planuojama organizuoti profesinės šventės minėjimo renginį. Lietuvoje ši diena minima kasmet balandžio 27-ąją nuo 2004-ųjų metų. Planuojama pirkti Klaipėdos medicinos darbuotojų dienos minėjimo renginio organizavimo paslaugą.  *Projekto „Geresnei sveikatai“ („For Better Health“) įgyvendinimas.* Baltijos regiono sveikų miestų asociacija inicijavo projektą *„Geresnei sveikatai“* („*For Better Health*“), partnerio teisėmis jame dalyvauja Klaipėdos miesto visuomenės sveikatos biuras. Projekto tikslas – skatinti tarptautinį bendradarbiavimą įgyvendinant ES Baltijos jūros regiono strategiją ir siekti bendrų prioritetų su projekto partneriais. Projektas tiesiogiai prisidės prie Europos Sąjungos Baltijos jūros regiono strategijos sveikatos tikslo įgyvendinimo – gerinti ir stiprinti gyventojų sveikatą įtraukiant socialinius aspektus, mažinti sergamumą ir mirtingumą nuo lėtinių neinfekcinių ligų. Projekto įgyvendinimo trukmė – 12 mėn. (2017-09-01–2018-08-31). Klaipėdos miestui skirtas finansavimas iš ERDF – 5 100 eurų, programos kofinansavimas – 85 proc., prisidėti reikalinga lėšų suma – 900 eurų (natūrinis prisidėjimas, kuris bus skaičiuojamas nepiniginiu indėliu – Klaipėdos miesto visuomenės sveikatos biuro specialistų darbo užmokesčio dalimi). Planuojamos lėšos 2017–2018 m. iš savivaldybės biudžeto (5100 eurų) bus grąžintos po projekto įgyvendinimo.  **02 uždavinys. Užtikrinti asmens sveikatos priežiūros paslaugų teikimą.**  Įgyvendinant uždavinį bus vykdomos šios priemonės:  *BĮ Klaipėdos sutrikusio vystymosi kūdikių namų išlaikymas ir veiklos organizavimas.* Biudžetinė įstaiga Klaipėdos sutrikusio vystymosi kūdikių namai (toliau – Kūdikių namai) teikia antrines ambulatorines asmens sveikatos priežiūros, socialines ir ugdymo paslaugas tėvų globos netekusiems vaikams nuo gimimo iki 7 metų amžiaus ir užtikrina sveikatos priežiūros, socialinių, ugdymo paslaugų teikimą ir organizavimą vaikams su negalia iki 18 metų, gyvenantiems šeimose ar netekusiems tėvų globos.  Įstaiga užtikrina sveikatos priežiūros, slaugos, vaikų raidos sutrikimų ankstyvosios reabilitacijos, trumpalaikės (ilgalaikės) socialinės globos ir ugdymo paslaugų kokybę Vakarų Lietuvos vaikams, gyvenantiems šeimose ar netekusiems tėvų globos.  Vadovaudamiesi Lietuvos Respublikos socialinės apsaugos ir darbo ministro 2014 m. vasario 14 d. įsakymu Nr. A1-83 „Dėl Perėjimo nuo institucinės globos prie šeimoje ir bendruomenėje teikiamų paslaugų neįgaliesiems ir likusiems be tėvų globos vaikams 2014–2020 metų veiksmų plano patvirtinimo“ ir Klaipėdos miesto savivaldybes administracijos direktoriaus 2015 m. birželio 18 d. įsakymu Nr. ADI-1830 ,,Dėl Perėjimo nuo institucines globos prie šeimoje ir bendruomenėje teikiamų paslaugų likusiems be tėvų globos vaikams veiksmų plano patvirtinimo“ Kūdikių namai įgyvendina deinstitucionalizacijos procesą ir siekia palaipsniui pereiti nuo institucinės globos prie šeimoje ir bendruomenėje teikiamų paslaugų. Įstaigoje palaipsniui mažinamas planinis vietų skaičius ir diegiamas naujų paslaugų spektras vaikams su negalia ar be jos.  *Atokvėpio paslaugos teikimas šeimoms, auginančioms vaiką su negalia.* Siekiant efektyviai išnaudoti Klaipėdos sutrikusio vystymosi kūdikių namų patalpas, numatyta vykdyti paslaugų plėtrą, gerinant šeimų, auginančių vaiką su negalia, gyvenimo kokybę. Trumpalaikės socialinės globos (atokvėpio) paslauga pradėta teikti 2015 m. šeimoms, auginančioms negalią turinčius vaikus, kurios dėl tam tikrų priežasčių (darbo, ligos, komandiruotės, atostogų, mokymosi ar kt.) laikinai negali prižiūrėti nuolatinės priežiūros reikalaujančių vaikų. Šios paslaugos įgyvendinimui atlikta šeimų, auginančių vaiką su negalia, paslaugos poreikio analizė. 2015 m. parengta dokumentacija dėl trumpalaikės socialinės globos (atokvėpio) paslaugos teikimo, įrengtos Lietuvos higienos normas atitinkančias patalpos, įsigytas reikalingas inventorius bei sukomplektuotas individualiai vaiko su negalia priežiūrai reikalingas personalas. 2015 m. paslauga suteikta 3 šeimų vaikams, 2016 m. – 13 šeimų vaikams. Nuo 2016 m. praplėsta vaikų, atvykstančių trumpalaikei socialinei globai – atokvėpio paslaugai, amžiaus grupė – nuo 12 m. iki 18 m.  *Tiesiogiai stebimo trumpo gydymo kurso (DOTS) kabineto paslaugų organizavimas.* Tiesiogiai stebimas trumpo gydymo kursas (angl. *directly observed treatment short course* (sutr. DOTS) – Pasaulio sveikatos organizacijos patvirtinta strategija, kurią Pasaulio bankas įvardijo kaip vieną iš ekonomiškai efektyviausių tuberkuliozės kontrolės priemonių, leidžiančių pasiekti geriausių tuberkuliozės gydymo rezultatų. Savivaldybės DOTS kabineto paslaugų organizavimas ir teikimas vykdomas vadovaujantis Lietuvos Respublikos sveikatos apsaugos ministro 2016 m. vasario 12 d. įsakymu Nr. V-237 „Dėl Tiesiogiai stebimo trumpo gydymo kurso paslaugų teikimo aprašo patvirtinimo“ patvirtintu Tiesiogiai stebimo trumpo gydymo kurso paslaugų teikimo aprašu. Planuojamas kabineto lankytojų skaičius per metus – apie 30 lankytojų.  VšĮ Klaipėdos sveikatos priežiūros centras planuoja dalyvauti p*rojekte „Socialinės paramos priemonių teikimas tuberkulioze sergantiems Klaipėdos miesto gyventojams (DOTS kabineto pacientams)“* (pagal 2014–2020 metų Europos Sąjungos fondų investicijų veiksmų programos 8 prioriteto „Socialinės įtraukties didinimas ir kova su skurdu“ priemonę Nr. 08.4.2-ESFA-R-615 „Priemonių, gerinančių ambulatorinių sveikatos priežiūros paslaugų prieinamumą tuberkulioze sergantiems asmenims, įgyvendinimas“). Bus finansuojamos išlaidos: maisto talonai maisto produktams (maisto produktų krepšelis) ir kelionės į asmens sveikatos priežiūros įstaigą ir atgal į namus išlaidos (autobuso bilietėliai). Projektas bus finansuojamas 2018–2020 m. iš Europos Sąjungos struktūrinių fondų, Lietuvos Respublikos valstybės biudžeto ir nuosavų lėšų.  *Fizinio asmens pripažinimo neveiksniu tam tikroje srityje organizavimas.* Nuo 2016-01-01, įsigaliojus Lietuvos Respublikos civilinio proceso kodekso 465 straipsniui, pirminės sveikatos priežiūros įstaigų, teikiančių pirminės psichikos sveikatos priežiūros paslaugas Klaipėdos mieste, socialiniai darbuotojai atlieka *asmenų gebėjimo pasirūpinti savimi ir priimti kasdienius sprendimus savarankiškai ar naudojantis pagalba konkrečiose srityse vertinimus ir rengia išvadas*. Nuo 2018 m. planuojama pirkti šią paslaugą.  Nuo 2016-01-01 įsigaliojo Civilinio kodekso pakeitimai (2.10 ir 2.101 straipsniai), kurie numato, kad kiekvienoje savivaldybėje turi veikti nepriklausoma Neveiksnių asmenų būklės peržiūrėjimo komisija. Pagrindinis Komisijos uždavinys – peržiūrėti neveiksnaus tam tikroje srityje asmens būklę ir priimti sprendimą dėl tikslingumo kreiptis į teismą dėl teismo sprendimo, kuriuo asmuo pripažintas neveiksniu tam tikroje srityje, peržiūrėjimo. Klaipėdos miesto savivaldybės taryba 2016 m. birželio 23 d. sprendimu Nr. T2-166 patvirtino *Neveiksnių asmenų būklės peržiūrėjimo* komisijos nuostatus bei 2016 m. birželio 23 d. sprendimu Nr. T2-167 jos sudėtį. Komisijos nariams atlygis už darbą Komisijos posėdyje mokamas iš Lietuvos Respublikos valstybės biudžeto šiam tikslui skiriamos specialiosios tikslinės dotacijos savivaldybių biudžetams.  *Klaipėdos miesto gyventojų sveikatos priežiūros paslaugų rėmimas.* Savivaldybė, siekdama užtikrinti tinkamą ir prieinamą sveikatos priežiūrą visiems gyventojams, vadovaudamasi Lietuvos Respublikos sveikatos sistemos įstatymo 48 straipsnio 9 punktu, gali remti sveikatos priežiūros paslaugas, kurių sąrašą ir teikimo tvarką nustato savivaldybės taryba. Dėl sunkios ekonominės situacijos senyvo amžiaus žmonės nenusiperka dantų protezavimo paslaugų. Blogėja senyvo amžiaus ir žmonių su negalia burnos ertmės būklė, daugėja žmonių su bedantėmis burnomis, tai sukelia bendrus organizmo susirgimus, t. y. virškinamojo trakto, skrandžio, žarnyno, kepenų bei ryškią žandikaulio sąnario patologiją. 2009 m. įsigaliojo nauja Lietuvos Respublikos sveikatos apsaugos ministro patvirtinta Dantų protezavimo paslaugų teikimo ir išlaidų kompensavimo iš Privalomojo sveikatos draudimo fondo biudžeto tvarka. PSDF lėšos skiriamos savivaldybei pagal statistinį gyventojų skaičių. Savivaldybei palikta teisė papildomai savivaldybės biudžeto lėšomis finansuoti savo teritorijos gyventojų dantų protezavimą, taip mažinant kompensuojamo dantų protezavimo eilėje laukiančių žmonių skaičių. 2017 m. rugsėjo 1 d. kompensuojamo dantų protezavimo eilėje laukė 11069 Klaipėdos miesto gyventojų (t. y. laukti reikia apie 4 metus).  **03 uždavinys. Modernizuoti sveikatos priežiūros įstaigų infrastruktūrą.**  Įgyvendinant šį uždavinį bus vykdomos priemonės:  *Administracinės paskirties pastato J. Karoso g. 12 rekonstravimas į gydymo paskirties pastatą.* 2018 m. planuojama pagal parengtą techninį projektą pradėti statyti naują konsultacinės poliklinikos pastatą J. Karoso g. 12 (rekonstruojant administracinės paskirties pastatą). Pastačius naują polikliniką, Vaikų raidos centras būtų perkeltas į poliklinikos pastatą, sudarytos normalios sąlygos gauti paslaugas tėvams su mažais vaikais, neįgaliesiems. Planuojama, kad naujo VšĮ Klaipėdos vaikų ligoninės konsultacinės poliklinikos 4–5 aukštų pastato plotas būtų apie 1540 kv. m.  *VšĮ Klaipėdos universitetinės ligoninės dalies pastato Liepojos g. 39 rekonstravimas.* 2018 m. savivaldybės ir įstaigos lėšomis planuojama įgyvendinti I projekto etapą – įrengti 839 m2 klinikinę diagnostinę laboratoriją ligoninės korpuso Nr. 4C dalies 2 ir 3 aukštuose. Numatoma atlikti bendruosius statybinius, vidaus elektros tinklų, karšto ir šalto vandentiekio bei nuotekų, telekomunikacijų tinklų, šildymo, vėdinimo ir kt. rekonstravimo darbus. Įrengus laboratoriją pagerės pacientų diagnostinių tyrimų procesas, pagerės tyrimų kokybė, sutrumpės pacientų gulėjimo trukmė stacionare.  2018 m. planuojama nupirkti *naują greitosios medicinos pagalbos automobilį su reanimacine įranga VšĮ Klaipėdos vaikų ligoninei.*  *Klaipėdos sutrikusio vystymosi kūdikių namų infrastruktūros sutvarkymas.* Siekiant gerinti kompleksiškai teikiamų paslaugų prieinamumą ir gyvenimo kokybę šeimoms, auginančioms vaikus su negalia, bus šalinamos kliūtys, ribojančios neįgalių vaikų judėjimą ir veiklą. 2018 m. planuojama suprojektuoti, o 2019 m. įrengti keleivinį liftą lankytojams patekti į visus pastato aukštus, liftą ir susijusias prieigas pritaikyti žmonių su negalia reikmėms.  Atsižvelgiant į Lietuvos Respublikos civilinio kodekso, Lietuvos Respublikos sveikatos priežiūros įstaigų ir Lietuvos Respublikos viešųjų įstaigų įstatymų nuostatas planuojama suformuoti dalininko kapitalą *VšĮ Klaipėdos sveikatos priežiūros centre (Taikos pr. 76), siekiant įrengti oftalmologinį kabinetą.*  *Pastato Taikos pr. 76 modernizavimas (pastato lauko sienų apšiltinimas, laiptinių remontas).* 2018 m. planuojama parengti techninį projektą ir pradėti rangos darbus. Pastato sienų apšiltinimas turi apimti visas pastato sienas (septynaukščio ir abiejų triaukščių priestatų). Laiptinių remonto metu bus pakeistos pakopos, atnaujinti turėklai, pakeistos lubų, sienų dangos, elektros instaliacija bei apšvietimas. Savivaldybės lėšomis jau pakeisti visi pastato langai ir lauko durys, 2 keleiviniai liftai, sutvarkyta ventiliacija vaikų Balneologiniame skyriuje, sumontuota vaikų baseino vandens valymo ir dezinfekavimo įranga ir atliktas jo kapitalinis remontas.  *VšĮ Jūrininkų sveikatos priežiūros centro infrastruktūros plėtra (naujo pastato statyba).* Atsižvelgiant į VšĮ Jūrininkų sveikatos priežiūros centro infrastruktūros plėtros galimybių studijos projektinius pasiūlymus, 2018 m. planuojama organizuoti konkursą techniniam projektui parengti, o 2019 m. jį parengti ir pradėti naujos poliklinikos pastato statybą Birutės g. 5/5A.  *Klaipėdos medicininės slaugos ligoninės remontas ir įrangos įsigijimas.* 2019 m. planuojama suremontuoti Slaugos ligoninės patalpas ir nupirkti 30 funkcinių lovų.  *Sraigtasparnių nusileidimo aikštelės įrengimas ligoninių miestelyje.* 2019 m. planuojama parengti techninį projektą ir 2020 m. įrengti sraigtasparnių nusileidimo aikštelę. | | | | | | | | | |
| **13.01 tikslo rezultato vertinimo kriterijai** | | | | | | | | | |
| Kriterijaus pavadinimas, mato vnt. | | Savivaldybės administracijos padalinys, atsakingas už rodiklio reikšmių pateikimą | Kriterijaus reikšmė, metais | | | | | | |
| 2016  (faktas) | 2017 | | | 2018 | | 2019 |
| Valstybinių sveikatos priežiūros programų, finansuojamų iš PSDF lėšų, įgyvendinimas, proc.:   * vaikų dantų silantavimas * gimdos kaklelio vėžio profilaktinė programa * krūties vėžio profilaktinė programa * priešinės liaukos vėžio profilaktinė programa   - širdies ir kraujagyslių ligų prevencinė programa | | Socialinių reikalų departamento Sveikatos apsaugos skyrius | 61  731  481  621  461  501 | 6  75  50  65  48  50 | | | 7  75  50  65  50  52 | | 10  75  52  67  50  52 |
| Sveikatos priežiūros priemonių, atliktų mokyklose, skaičius, vnt. per metus, tenkantis vienam mokiniui | | Sveikatos apsaugos skyrius | 1,71 | 1,7 | | | 2 | | 2 |
| Vienam gyventojui vidutiniškai tenkantis apsilankymų skaičius poliklinikose ir ambulatorijose | | Sveikatos apsaugos skyrius | 6,91 | 7,0 | | | 6,9 | | 6,9 |
| Savivaldybės lėšomis modernizuota sveikatos įstaigų, skaičius | | Investicijų ir ekonomikos departamentas | 72 | 23 | | | 44 | | 25 |

1 2016 m. faktas.

2 Įsigyta 1) įranga viešosios įstaigos Klaipėdos universitetinės ligoninės centrinio korpuso operacinei (Liepojos g. 41), 2) rentgeno aparatas VšĮ Jūrininkų sveikatos priežiūros centrui (Taikos pr. 46), 3) odontologinė įranga VšĮ Klaipėdos senamiesčio pirminės sveikatos priežiūros centrui, 4) įranga Klaipėdos universitetinės ligoninės dezinfekcijos skyriui (Liepojos g. 39), 5) atliktas Psichikos sveikatos centro Narkomanų detoksikacijos skyriaus (Galinio Pylimo g. 3) remontas, 6) suremontuota Klaipėdos universitetinės ligoninės kiemo ir privažiuojamųjų kelių danga, 7) padidintas Klaipėdos universitetinės ligoninės dalininko kapitalas 275 funkcinėms lovoms įsigyti.

3 Bus 1) nupirktas naujas greitosios medicinos pagalbos automobilis su reanimacine įranga VšĮ Klaipėdos vaikų ligoninei, 2) įrengtas oftalmologinis kabinetas VšĮ Klaipėdos sveikatos priežiūros centre (Taikos pr. 76).

4 Planuojama 1) rekonstruoti administracinės paskirties pastatą (J. Karoso g. 12) į gydymo paskirties pastatą, 2) VšĮ Klaipėdos universitetinės ligoninės dalies pastatą (Liepojos g. 39) – įrengti klinikinę diagnostinę laboratoriją ligoninės korpuso Nr. 4C dalies 2 ir 3 aukštuose ir krovininį keltuvą, 3) užbaigti tvarkyti Klaipėdos sutrikusio vystymosi kūdikių namų infrastruktūrą, 4) atlikti Klaipėdos medicininės slaugos ligoninės remontą ir įsigyti 30 funkcinių lovų.

5 Planuojama įrengti 2 liftus VšĮ Klaipėdos universitetinės ligoninės dalies pastate (Liepojos g. 39) ir įrengti sraigtasparnių nusileidimo aikštelę ligoninių miestelyje.

|  |
| --- |
| **Galimi programos finansavimo variantai:**  Klaipėdos miesto savivaldybės biudžetas, Aplinkos apsaugos specialiosios rėmimo programos lėšos, Privalomojo sveikatos draudimo fondo lėšos, valstybės biudžeto lėšos, Europos Sąjungos paramos lėšos, kitos lėšos (įstaigų lėšos) |
| **Klaipėdos miesto savivaldybės 2013–2020 metų strateginio plėtros plano dalys, susijusios su vykdoma programa:**  1.2.1 uždavinys. Didinti sveikatos priežiūros paslaugų prieinamumą miesto gyventojams.  1.2.2 uždavinys. Stiprinti visuomenės sveikatinimo veiklą.  1.2.3 uždavinys. Modernizuoti savivaldybės sveikatos priežiūros įstaigas, siekiant aukštesnės jų teikiamų paslaugų kokybės |

Priedas – 2018–2020 m. Sveikatos apsaugos programos(Nr. 13) tikslų, uždavinių, priemonių, priemonių išlaidų ir produkto kriterijų suvestinė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_